b'\n_START_ARTICLE_\nU\xc4\x8dinek lepljivih tal\n_START_PARAGRAPH_\nU\xc4\x8dinek lepljivih tal (angl. sticky floor) je metafora, ki se nana\xc5\xa1a na dolgotrajno ali kar trajno, mnogokrat navidezno nerazumljivo zadr\xc5\xbeevanje \xc5\xbeensk v istem kariernem rangu ali na istem delovnem mestu. Taka izklju\xc4\x8denost in diskriminiranost glede mo\xc5\xbenosti napredovanja ali menjave dela se nana\xc5\xa1ata tako na vertikalne kot horizontalne delitve; slednja zaznamuje (ne)prehodnost med enako vrednotenimi poklicnimi deli. Uporaba obravnavane prispodobe je obi\xc4\x8dajno vklju\xc4\x8dena v interpretacije, ki temeljijo na konceptu ponotranjenja bolj ali manj razpoznavnih, neformalnih dru\xc5\xbebenih predpisov in kulturnih norm s strani \xc5\xbeensk; te naj bi se same, \xc4\x8detudi lahko povsem nezavedno zadr\xc5\xbeevale na\xc2\xa0\xc2\xbblepljivih tleh\xc2\xab._NEWLINE_Sorodna pojma, ki opisujeta ta fenomen sta u\xc4\x8dinek steklenega stropa in u\xc4\x8dinek pu\xc5\xa1\xc4\x8dajo\xc4\x8de cevi.'